[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 10.9.2008

COM(2008) 540 τελικό

2008/0176 (ACC)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 55/2008 για τη χορήγηση αυτόνομων εμπορικών προτιμήσεων στη Δημοκρατία της Μολδαβίας

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Στις 21 Ιανουαρίου 2008 το Συμβούλιο εξέδωσε τον κανονισμό (ΕΚ) αριθ. 55/2008[1] για τη χορήγηση αυτόνομων εμπορικών προτιμήσεων στη Δημοκρατία της Μολδαβίας[2] και την αντικατάσταση των προτιμήσεων στο πλαίσιο του ΣΓΠ (σύστημα γενικευμένων προτιμήσεων) που χορηγούνταν έως τότε στη Μολδαβία. Ο κανονισμός αυτός άρχισε να ισχύει στις 31 Ιανουαρίου και εφαρμόζεται από την 1η Μαρτίου 2008. Ο κανονισμός προβλέπει ότι όλα τα προϊόντα καταγωγής Μολδαβίας έχουν ελεύθερη πρόσβαση στις αγορές της ΕΕ, με εξαίρεση ορισμένα αγροτικά προϊόντα που παρατίθενται στο παράρτημα I του κανονισμού και για τα οποία προβλέπονται περιορισμένες παραχωρήσεις υπό τη μορφή απαλλαγής από τελωνειακούς δασμούς εντός του ορίου των δασμολογικών ποσοστώσεων ή μείωσης των τελωνειακών δασμών. Τα προϊόντα αυτά είναι ορισμένα κρέατα και γαλακτοκομικά προϊόντα, αυγά, σιτηρά, ζάχαρη, οίνος και ορισμένα φρούτα και λαχανικά.

Επεξήγηση των διατάξεων

Μετά την έναρξη ισχύος του παρόντος κανονισμού, οι εισαγωγείς επέστησαν την προσοχή μας στο γεγονός ότι η τρέχουσα διατύπωση του άρθρου 14 του κανονισμού για τη χορήγηση αυτόνομων εμπορικών προτιμήσεων δημιούργησε εκ των πραγμάτων χάσμα ανάμεσα στην εφαρμογή των προτιμήσεων στο πλαίσιο του ΣΓΠ και στην εφαρμογή των αυτόνομων εμπορικών προτιμήσεων, ενώ ο στόχος ήταν να εξασφαλιστεί ότι οι προτιμήσεις στο πλαίσιο του ΣΓΠ θα συνεχίσουν να ισχύουν για όλες τις επιλέξιμες εξαγωγές έως την πλήρη εφαρμογή των αυτόνομων εμπορικών προτιμήσεων. Σύμφωνα με την τρέχουσα διατύπωση, τα εμπορεύματα που καλύπτονται από το ΣΓΠ, τα οποία έχουν εξαχθεί στην ΕΕ κατά την περίοδο από την έναρξη ισχύος των αυτόνομων εμπορικών προτιμήσεων (31 Ιανουαρίου 2008) έως την έναρξη εφαρμογής του συστήματος (1η Μαρτίου 2008) δεν καλύπτονται από κανένα σύστημα εάν η σύμβαση αγοράς δεν είχε συναφθεί πριν από τις 31 Ιανουαρίου 2008 και μπορεί να αποδειχθεί ότι τα εμπορεύματα εγκατέλειψαν τη Μολδαβία στις 31 Ιανουαρίου 2008 το αργότερο. Για να διορθωθεί η κατάσταση αυτή, πρέπει να τροποποιηθεί η διατύπωση του άρθρου 14 παράγραφος 1, του άρθρου 14 παράγραφος 1 στοιχεία α) και β), του άρθρου 14 παράγραφος 2 στοιχεία α), β), γ) και δ) με την αντικατάσταση των λέξεων «ημερομηνία έναρξης ισχύος» από τις λέξεις «ημερομηνία εφαρμογής».

Επίσης, κατά την προετοιμασία της εφαρμογής του κανονισμού και της διαχείρισης των ποσοστώσεων που παρατίθενται στο παράρτημα I, εντοπίστηκαν ορισμένες αναντιστοιχίες ανάμεσα στις περιγραφές των ποσοστώσεων και στους ισχύοντες κωδικούς ΣΟ. Οι προτεινόμενες διορθώσεις δεν αντικρούουν/δεν τροποποιούν τη μεθοδολογία που χρησιμοποιήθηκε για τον καθορισμό του μεγέθους των ποσοστώσεων για κάθε ομάδα προϊόντων, η οποία βασίστηκε στη βέλτιστη εξαγωγική επίδοση των ετών 2004 -2006, με ετήσιες αυξήσεις που αντιστοιχούν σε δυνητικές αυξήσεις της παραγωγικής και της εξαγωγικής ικανότητας της Μολδαβίας έως το 2012. Οι προτεινόμενες τροποποιήσεις στο παράρτημα Ι του κανονισμού 55/2008 είναι οι εξής:

1. Ποσόστωση αριθ. 09.0504 (κρέας): Να διαγραφεί η λέξη «κατοικίδιων» στην περιγραφή ούτως ώστε η περιγραφή να αντιστοιχεί στους κωδικούς ΣΟ.

2. Ποσόστωση αριθ. 09.0509 (σιτάρι μαλακό ): Εκ παραδρομής, ο κωδικός ΣΟ 1001 90 99 παραλείφθηκε και πρέπει να προστεθεί ούτως ώστε η ποσόστωση να αντιστοιχεί στην προσφορά που βασίστηκε στις συνολικές εξαγωγές μαλακού σιταριού και σμιγαδιού σύμφωνα με την προαναφερόμενη μεθοδολογία.

3. Ποσόστωση αριθ. 09.0514 (οίνος): Στην περιγραφή να διαγραφεί η φράση «με κατ’ όγκο αλκοολικό τίτλο που δεν υπερβαίνει το 15%» ούτως ώστε να αντιστοιχεί με τους κωδικούς ΣΟ.

Δημοσιονομικές επιπτώσεις

Ο προτεινόμενος κανονισμός δεν συνεπάγεται δαπάνες που επιβαρύνουν τον προϋπολογισμό της ΕΚ ή έχουν οποιεσδήποτε επιπτώσεις στον προϋπολογισμό της ΕΚ με τη μορφή απώλειας τελωνειακών εσόδων πέραν των αρχικών εκτιμήσεων κατά την έναρξη ισχύος των πρόσθετων προτιμήσεων για τη Μολδαβία.

2008/0176 (ACC)

Πρόταση

ΚΑΝΟΝΙΣΜΟΥ ΤΟΥ ΣΥΜΒΟΥΛΙΟΥ

σχετικά με την τροποποίηση του κανονισμού (ΕΚ) αριθ. 55/2008 για τη χορήγηση αυτόνομων εμπορικών προτιμήσεων στη Δημοκρατία της Μολδαβίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

(1) Ο κανονισμός (ΕΚ) αριθ. 55/2008 του Συμβουλίου, της 21ης Ιανουαρίου 2008, για τη χορήγηση αυτόνομων εμπορικών προτιμήσεων στη Δημοκρατία της Μολδαβίας και την τροποποίηση του κανονισμού (ΕΚ) αριθ. 980/2005 και της απόφασης 2005/924/ΕΚ της Επιτροπής[3] άρχισε να ισχύει στις 31 Ιανουαρίου 2008 και εφαρμόζεται από την 1η Μαρτίου 2008. Ο κανονισμός προβλέπει ότι όλα τα προϊόντα καταγωγής Δημοκρατίας της Μολδαβίας (εφεξής «Μολδαβία») έχουν ελεύθερη πρόσβαση στις αγορές της ΕΕ, με εξαίρεση ορισμένα αγροτικά προϊόντα που παρατίθενται στο παράρτημα I του κανονισμού και για τα οποία προβλέπονται περιορισμένες παραχωρήσεις υπό τη μορφή είτε απαλλαγής από τελωνειακούς δασμούς εντός του ορίου των δασμολογικών ποσοστώσεων είτε μείωσης των τελωνειακών δασμών.

(2) Η διατύπωση του άρθρου 14 του κανονισμού δημιούργησε εκ των πραγμάτων χάσμα ανάμεσα στην εφαρμογή του συστήματος γενικευμένων προτιμήσεων, το οποίο ίσχυε για τη Μολδαβία έως την έναρξη ισχύος του κανονισμού (ΕΚ) αριθ. 55/2008, και στην εφαρμογή των αυτόνομων εμπορικών προτιμήσεων, ενώ ο στόχος ήταν να εξασφαλιστεί ότι οι προτιμήσεις στο πλαίσιο του συστήματος γενικευμένων προτιμήσεων θα συνεχίσουν να ισχύουν για όλες τις επιλέξιμες εξαγωγές έως την πλήρη εφαρμογή των αυτόνομων εμπορικών προτιμήσεων. Σύμφωνα με το άρθρο 14, τα εμπορεύματα που καλύπτονται από το σύστημα γενικευμένων προτιμήσεων, τα οποία έχουν εξαχθεί στην ΕΕ κατά την περίοδο από την έναρξη ισχύος των αυτόνομων εμπορικών προτιμήσεων (31 Ιανουαρίου 2008) έως την έναρξη εφαρμογής του συστήματος (1η Μαρτίου 2008) δεν καλύπτονται από κανένα σύστημα εάν η σύμβαση αγοράς δεν είχε συναφθεί πριν από τις 31 Ιανουαρίου 2008 και μπορεί να αποδειχθεί ότι τα εμπορεύματα εγκατέλειψαν τη Μολδαβία στις 31 Ιανουαρίου 2008 το αργότερο. Για να διορθωθεί η κατάσταση αυτή, πρέπει να τροποποιηθεί το άρθρο 14 κατά τρόπο ώστε να αναφέρεται η ημερομηνία εφαρμογής και όχι η ημερομηνία έναρξης ισχύος του κανονισμού.

(3) Κατά την προετοιμασία της εφαρμογής του κανονισμού (ΕΚ) αριθ. 55/2008 και της διαχείρισης των ποσοστώσεων που παρατίθενται στο παράρτημα I, εντοπίστηκαν ορισμένες αναντιστοιχίες ανάμεσα στις περιγραφές των ποσοστώσεων και στους ισχύοντες κωδικούς ΣΟ. Προκειμένου να διορθωθούν αυτά τα σφάλματα, πρέπει να διαγραφεί η λέξη «κατοικίδιων» στην περιγραφή για την ποσόστωση αριθ. 09.0504, να προστεθεί ο κωδικός ΣΟ 1001 90 99 στην ποσόστωση αριθ. 09.0509 και στην περιγραφή της ποσόστωσης αριθ. 09.0514 πρέπει να διαγραφεί η φράση «με κατ’ όγκο αλκοολικό τίτλο που δεν υπερβαίνει το 15%». Οι προτεινόμενες διορθώσεις δεν αντικρούουν/δεν τροποποιούν τη μεθοδολογία που χρησιμοποιήθηκε για τον καθορισμό του μεγέθους των ποσοστώσεων για κάθε ομάδα προϊόντων, η οποία βασίστηκε στη βέλτιστη εξαγωγική επίδοση των ετών 2004 -2006, με ετήσιες αυξήσεις που αντιστοιχούν σε δυνητικές αυξήσεις της παραγωγικής και της εξαγωγικής ικανότητας της Μολδαβίας έως το 2012.

(4) Συνεπώς, ο κανονισμός (ΕΚ) αριθ. 55/2008 πρέπει να τροποποιηθεί αναλόγως.

(5) Ο παρών κανονισμός πρέπει να αρχίσει να ισχύει την επομένη της δημοσίευσής του, ώστε να διασφαλιστεί ότι τα μέτρα που προβλέπονται σε αυτόν μπορούν να εφαρμοστούν χωρίς αδικαιολόγητη καθυστέρηση,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 55/2008 τροποποιείται ως εξής:

1. Το άρθρο 14 τροποποιείται ως εξής:

1. στην εισαγωγική φράση της παραγράφου 1, οι λέξεις «ημερομηνία έναρξης ισχύος» αντικαθίστανται από τις λέξεις «ημερομηνία εφαρμογής»·

2. στην παράγραφο 1 στοιχεία α) και β), στην παράγραφο 2 στοιχεία α), β), γ) και δ), οι λέξεις «ημερομηνία έναρξης ισχύος» αντικαθίστανται από τις λέξεις «ημερομηνία εφαρμογής».

2. Το παράρτημα Ι αντικαθίσταται από το κείμενο που παρατίθεται στο παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες,

Για το Συμβούλιο

Ο Πρόεδρος

ΠΑΡΑΡΤΗΜΑ

«ΠΑΡΑΡΤΗΜΑ I»

ΠΡΟΪΟΝΤΑ ΤΑ ΟΠΟΙΑ ΥΠΟΚΕΙΝΤΑΙ ΣΕ ΠΟΣΟΤΙΚΑ ΟΡΙΑ Ή ΚΑΤΩΦΛΙΑ ΤΙΜΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 3

Παρά τους κανόνες για την ερμηνεία της συνδυασμένης ονοματολογίας, το κείμενο περιγραφής των εμπορευμάτων θεωρείται ότι έχει μόνον ενδεικτική αξία, δεδομένου ότι το προτιμησιακό καθεστώς καθορίζεται, στο πλαίσιο του παρόντος παραρτήματος, από το πεδίο εφαρμογής των κωδικών ΣΟ. Όταν των κωδικών ΣΟ προηγείται ένα «ex», το προτιμησιακό καθεστώς καθορίζεται με εφαρμογή του κωδικού ΣΟ και της αντίστοιχης περιγραφής από κοινού.

1. Προϊόντα που υπόκεινται σε ετήσιες δασμολογικές ποσοστώσεις, απαλλαγμένες από δασμούς

Αύξων αριθμός | Κωδικός ΣΟ | Περιγραφή | 2008 (1) | 2009 (1) | 2010 (1) | 2011 (1) | 2012 (1) |

09.0504 | 0201 έως 0204 | Νωπά, διατηρημένα με απλή ψύξη και κατεψυγμένα κρέατα βοοειδών, χοιροειδών και αιγοπροβάτων | 3 000 (2) | 3 000 (2) | 4 000 (2) | 4 000 (2) | 4 000 (2) |

09.0505 | ex 0207 | Κρέατα και βρώσιμα παραπροϊόντα σφαγίων πουλερικών της κλάσης 0105, νωπά, διατηρημένα με απλή ψύξη ή κατεψυγμένα, εκτός από τα συκώτια (φουά-γκρα) της διάκρισης 0207.34. | 400 (2) | 400 (2) | 500 (2) | 500 (2) | 500 (2) |

09.0506 | ex 0210 | Κρέατα και παραπροϊόντα σφαγίων, βρώσιμα, χοιροειδών και βοοειδών, αλατισμένα ή σε άλμη, αποξεραμένα ή καπνιστά· αλεύρια και σκόνες, βρώσιμα, κρεάτων ή παραπροϊόντων σφαγίων κατοικίδιων χοιροειδών και βοοειδών | 400 (2) | 400 (2) | 500 (2) | 500 (2) | 500 (2) |

09.4210 | 0401 έως 0406 | Γαλακτοκομικά προϊόντα | 1 000 (2) | 1 000 (2) | 1 500 (2) | 1 500 (2) | 1 500 (2) |

09.0507 | 0407.00 | Αυγά πτηνών με το τσόφλι τους | 90 (3) | 95 (3) | 100 (3) | 110 (3) | 120 (3) |

09.0508 | ex 0408 | Αυγά πτηνών χωρίς το τσόφλι τους και κρόκοι αυγών, εκτός από αυτά που είναι ακατάλληλο για κατανάλωση από τον άνθρωπο | 200 (2) | 200 (2) | 300 (2) | 300 (2) | 300 (2) |

09.0509 | 1001.90.91 1001.90.99 | Άλλη όλυρα (σπέλτα) (εκτός από αυτήν που προορίζεται για σπορά), σιτάρι μαλακό και σμιγάδι | 25 000 (2) | 30 000 (2) | 35 000 (2) | 40 000 (2) | 50 000 (2) |

09.0510 | 1003.00.90 | Κριθάρι | 20 000 (2) | 25 000 (2) | 30 000 (2) | 35 000 (2) | 45 000 (2) |

09.0511 | 1005.90 | Καλαμπόκι | 15 000 (2) | 20 000 (2) | 25 000 (2) | 30 000 (2) | 40 000 (2) |

09.0512 | 1601 00 91 και 1601 00 99 | Λουκάνικα, σαλάμια και παρόμοια προϊόντα, από κρέας, παραπροϊόντα σφαγίων ή αίμα. Παρασκευάσματα διατροφής με βάση τα προϊόντα αυτά | 500 (2) | 500 (2) | 600 (2) | 600 (2) | 600 (2) |

ex 1602 | Άλλα παρασκευάσματα και κονσέρβες κρεάτων, παραπροϊόντων σφαγίων ή αίματος: - γάλων, άψητων, - κατοικίδιων χοιροειδών, - βοοειδών, άψητων |

09.0513 | 1701.99.10 | Λευκή ζάχαρη | 15 000(2) | 18 000 (2) | 22 000 (2) | 26 000(2) | 34 000(2) |

09.0514 | 2204 21 και 2204 29 | Οίνος από νωπά σταφύλια, εκτός από τον αφρώδη οίνο | 60 000 (4) | 70 000 (4) | 80 000 (4) | 100 000 (4) | 120 000 (4) |

(1) Από την 1η Ιανουαρίου έως τις 31 Δεκεμβρίου· μόνο για το 2008 από την πρώτη ημέρα της εφαρμογής του κανονισμού έως τις 31 Δεκεμβρίου (2) τόνοι (καθαρό βάρος). (3) εκατομμύρια μονάδες, (4) εκατόλιτρα»

ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ ΓΙΑ ΠΡΟΤΑΣΕΙΣ ΠΟΥ ΕΧΟΥΝ ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ ΟΙ ΟΠΟΙΕΣ ΠΕΡΙΟΡΙΖΟΝΤΑΙ ΑΠΟΚΛΕΙΣΤΙΚΑ ΣΤΑ ΕΣΟΔΑ

1. ΟΝΟΜΑΣΙΑ ΤΗΣ ΠΡΟΤΑΣΗΣ:

Κανονισμός του Συμβουλίου για την τροποποίηση του κανονισμού (ΕΚ) αριθ. 55/2008 για τη χορήγηση αυτόνομων εμπορικών προτιμήσεων στη Δημοκρατία της Μολδαβίας

2. ΓΡΑΜΜΕΣ ΠΡΟΫΠΟΛΟΓΙΣΜΟΥ:

Κεφάλαιο και άρθρο: Άρθρο 120

Ποσό εγγεγραμμένο στον προϋπολογισμό για το εν λόγω οικονομικό έτος: 16 431 900 000

3. ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ

( Η πρόταση δεν έχει δημοσιονομικές επιπτώσεις

( Πρόταση χωρίς δημοσιονομικές επιπτώσεις στις δαπάνες αλλά με δημοσιονομικές επιπτώσεις στα έσοδα – οι επιπτώσεις στα έσοδα είναι οι ακόλουθες:

(εκατ. ευρώ έως ένα δεκαδικό ψηφίο)

Γραμμή προϋπολογισμού | Έσοδα[4] | Περίοδος 12 μηνών που αρχίζει στις ηη/μμ/εεεε | [Έτος n] |

Άρθρο … | Επίπτωση στους ιδίους πόρους |

Άρθρο … | Επίπτωση στους ιδίους πόρους |

Κατάσταση μετά τη δράση |

[n+1] | [n+2] | [n+3] | [n+4] | [n+5] |

Άρθρο … |

Άρθρο … |

4. ΜΕΤΡΑ ΓΙΑ ΤΗΝ ΚΑΤΑΠΟΛΕΜΗΣΗ ΤΗΣ ΑΠΑΤΗΣ

5. ΑΛΛΕΣ ΠΑΡΑΤΗΡΗΣΕΙΣ

[1] ΕΕ L 20 της 24.1.2008, σ. 1

[2] Εφεξής «Μολδαβία».

[3] ΕΕ L 20 της 24.1.2008, σ. 1

[4] Όσον αφορά τους παραδοσιακούς ιδίους πόρους (γεωργικοί δασμοί, εισφορές στην παραγωγή ζάχαρης, τελωνειακοί δασμοί), τα αναγραφόμενα ποσά πρέπει να είναι καθαρά ποσά, δηλ. τα ακαθάριστα ποσά μετά την αφαίρεση του 25% που είναι τα έξοδα είσπραξης.